ΚΑΝΟΝΙΣΜΟΣ (ΕΚ) αριθ. 2493/98 ΤΗΣ ΕΠΙΤΡΟΠΗΣ της 18ης Νοεμβρίου 1998 για τροποποίηση του κανονισμού (ΕΚ) αριθ. 2125/95 για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 15 παράγραφος 1,

Εκτιμώντας:

ότι ο κανονισμός (ΕΚ) αριθ. 2125/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2405/97 (4), προβλέπει, στο άρθρο 4, την κατανομή των ποσοστώσεων μεταξύ των παραδοσιακών εισαγωγέων και των νέων εισαγωγέων και ορίζει τις εν λόγω δύο κατηγορίες των εμπορευομένων 7 ότι η εμπειρία πολλών ετών εφαρμογής του καθεστώτος δείχνει ότι είναι περιττή η διατήρηση των εν λόγω διατάξεων για τη Βουλγαρία, την Πολωνία και τη Ρουμανία, δεδομένου ότι η ζήτηση για τις χώρες αυτές παραμένει χαμηλότερη από τις δασμολογικές ποσοστώσεις και ότι πρέπει, για τις άλλες χώρες, να αυξηθεί η ποσότητα που αντιστοιχεί στους παραδοσιακούς εισαγωγείς 7

ότι, για τη διευκόλυνση των εμπορικών πράξεων και για τη σταθεροποίηση της αγοράς, πρέπει να παραταθεί η διάρκεια των πιστοποιητικών, και ότι, επίσης, πρέπει να καταργηθούν ορισμένες διατάξεις του κανονισμού (ΕΚ) αριθ. 2125/95, οι οποίες έχουν πλέον καταστεί άνευ αντικειμένου, και να ενημερωθεί η παρουσίαση του παραρτήματός του 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2125/95 τροποποιείται ως εξής:

1) η παράγραφος 3 του άρθρου 1 διαγράφεται 7

2) στο άρθρο 3 παράγραφος 2, ο όρος «έξι» αντικαθίσταται από τον όρο «εννέα» 7

3) στο άρθρο 4 παράγραφος 1, η πρώτη φράση αντικαθίσταται από το ακόλουθο κείμενο:

«Η συνολική ποσότητα που χορηγείται στην Κίνα και στις άλλες χώρες, εκτός από την Πολωνία, τη Ρουμανία και τη Βουλγαρία, σύμφωνα με το παράρτημα Ι, κατανέμεται μέχρι ύψους:» 74) στο άρθρο 4 παράγραφος 1 στοιχείο α), ο αριθμός «85» αντικαθίσταται από τον αριθμό «95» και, στο στοιχείο β), ο αριθμός «15» αντικαθίσταται από τον αριθμό «5» 7

5) στο άρθρο 4 παράγραφος 5, το ακόλουθο κείμενο παρεμβάλλεται στην αρχή της πρώτης φράσης:

«Για τις χώρες εκτός από τη Βουλγαρία, την Πολωνία και τη Ρουμανία,» 76) το άρθρο 5 αντικαθίσταται από το ακόλουθο κείμενο:

«Άρθρο 5

1. Οι αιτήσεις πιστοποιητικών που υποβάλλονται από έναν παραδοσιακό εισαγωγέα που αναφέρεται στο άρθρο 4 παράγραφος 1 στοιχείο α), δεν μπορούν να αφορούν, ανά εξάμηνο, ποσότητα μεγαλύτερη από το 75 % του ετήσιου μέσου όρου εισαγωγών που πραγματοποιήθηκαν από χώρες εκτός από την Πολωνία, τη Ρουμανία και τη Βουλγαρία, και που έχουν πραγματοποιηθεί σύμφωνα με τον παρόντα κανονισμό κατά τη διάρκεια των τριών προηγούμενων ημερολογιακών ετών.

2. Οι αιτήσεις πιστοποιητικών που υποβάλλονται από νέο εισαγωγέα που αναφέρεται στο άρθρο 4 παράγραφος 1 στοιχείο β), δεν μπορούν να αφορούν, ανά εξάμηνο, ποσότητα μεγαλύτερη από το 8 % της ποσότητας που χορηγείται σύμφωνα με το εν λόγω σημείο β)» 77) το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 29.

(2) ΕΕ L 303 της 6. 11. 1997, σ. 1.

(3) ΕΕ L 212 της 7. 9. 1995, σ. 16.

(4) ΕΕ L 332 της 4. 12. 1997, σ. 32.

ΠΑΡΑΡΤΗΜΑ

«ΠΑΡΑΡΤΗΜΑ I

>ΘΕΣΗ ΠΗΝΑΚΑ>